Съдържание
Индекс 🔎︎

# Изглед

Това меню съдържа команди, с които можете да управлявате изобразяването на документа върху екрана, да променяте потребителския интерфейс и да извиквате панелите на страничната лента.

## Обикновен

Превключва към обикновен изглед, в който можете да създавате и редактирате кадри.

## План

Превключва към изглед – план, в който можете да променяте реда на кадрите, както и техните заглавия и подточки.

## Бележки

Превключва към изгледа за бележки, в който можете да добавяте бележки към кадрите. Бележките са скрити от публиката, когато изнасяте презентацията.

## Листовка

Превключва към изгледа за листовка, в който можете да мащабирате няколко кадъра, побирайки ги в една печатна страница.

## Сортиране на кадри

Показва миниатюрни версии на кадрите, за да можете лесно да ги пренаредите.

## Кадър образец

Превключва към изгледа на кадъра образец. В него можете да добавяте елементи, които искате да се виждат във всички кадри, базирани на един и същ образец.

## Бележка образец

Показва бележката образец, в която можете да зададете подразбираното форматиране за бележки.

## Ленти с инструменти

Отваря подменю за показване и скриване на ленти с инструменти. Лентите с инструменти съдържат икони и полета за бърз достъп до командите на LibreOffice.

## Лента на състоянието

Показва или скрива лентата за състоянието в долния край на прозореца.

## Скали

Показва или скрива скалите по горния и левия ръб на работната площ.

## Панел „Страници“Панел „Кадри“

Показва или скрива панела „Страници“панела „Кадри“.

## Мрежа

Задава свойствата на помощната мрежа.

## Помощни линии

Задава настройките за изобразяване на помощни линии.

## Помощни линии при местене

Определя дали да се показват помощни линии по време на преместване на обект.

## Цветове/степени на сивото

Служи за показване на кадрите с всички цветове, със степени на сивото или черно-бяло.

## Коментари

Скрива или показва анотациите на презентацията.

## Фон на образеца

Превключва показването на фона от кадъра образец като фон на текущия кадър.

## Обекти от образеца

Превключва показването на обектите от кадъра образец в текущия кадър.

## Елементи на образци

Тук можете да добавите запазени места за колонтитули, дата и номер на кадър в кадъра образец.

## Странична лента

Страничната лента е вертикален графичен потребителски интерфейс, който предлага контекстнозависими свойства, управление на стиловете, навигация в документа и галерия с мултимедийни обекти.

## Стилове

Отваря раздела „Стилове“ от страничната лента, в който са показани за прилагане и редактиране наличните стилове за графики и презентации.

## Галерия

Отваря раздела „Галерия“ от страничната лента, в който можете да изберете графики и звуци за вмъкване в документа.

## Навигатор

Отваря навигатора, чрез който можете бързо да преминете към друг кадър или друг отворен файл.

## Мащаб

Умалява или увеличава екранното изображение на LibreOffice.